Fiskafli íslenskra skipa í apríl 2016 var rúmlega 104 þúsund tonn , sem er 39% meiri afli en í apríl í fyrra . Uppsjávarafli jókst um 60% , fór úr tæpum 36 þúsund tonnum í rúm 57 þúsund tonn . Þetta kemur fram á vef Hagstofunnar . Botnfiskafli jókst um 17% , úr tæpum 37 þúsund tonnum í rúm 43 þúsund tonn . Á 12 mánaða tímabili hefur aflamagn hins vegar minnkað um nærri 164 þúsund tonn á milli ára , sem er mest megnis vegna minni uppsjávarafla . Aflinn í apríl metinn á föstu verði var 32,7% meiri en í apríl 2015 .